**Zack Snyder’s Justice League**, tunnettu myös nimellä "**Snyder Cut**", on vuonna 2021 HBO Max -tilausvideopalvelussa julkaistu ohjaajan versio vuonna 2017 ensi-iltansa saaneesta elokuvasta *Justice League*. Se esittää *Justice Leaguen*—DC Extended Universen (DCEU) viidennen elokuvan, joka perustuu DC Comicsin supersankariryhmään Oikeuden Puolustajat—sellaisena kuin Zack Snyder sen alun perin suunnitteli. Sen pääosissa ovat Ben Affleck, Henry Cavill, Amy Adams, Gal Gadot, Ray Fisher, Jason Momoa, Ezra Miller, Willem Dafoe, Jesse Eisenberg, Jeremy Irons, Diane Lane, Connie Nielsen ja J. K. Simmons.

*Justice Leaguen* teatteriversio vuodelta 2017 kärsi monista haasteista tuotannon aikana. Sen käsikirjoitus koki useita muutoksia jopa ennen tuotantoa. Toukokuussa 2017 Snyder vetäytyi ohjaajan paikalta jälkituotannon aikana tyttärensä kuoleman johdosta ja Joss Whedon otti ohjauksen vastuulleen, ilman, että hänet kreditoitiin ohjaajaksi. Whedon valvoi uudelleenkuvauksia ja muita muutoksia, joiden kautta elokuvaa muutettiin tunnelmaltaan ja huumoriltaan keveämmäksi, ja pituudesta leikattiin pois 120 minuuttia. *Justice Leaguen* teatteriversio ei menestynyt kaupallisesti ja sai kriitikoiltakin ristiriitaisen vastaanoton, minkä vuoksi Warner Bros. alkoi uudelleenarvioida DCEU:n tulevaisuutta ja keskittyä enemmän yksittäisten elokuvien tekemiseen.

Monet fanit alkoivat ilmaista halunsa nähdä elokuvasta version, joka olisi uskollisempi Snyderin alkuperäiselle visiolle. Sekä fanit että tuotantoryhmä aloittivat vetoomuksen sen puolesta, että se julkaistaisiin. Tuotantoyhtiön sisäpiirihenkilöt pitivät julkaisua epätodennäköisenä, kunnes Warner Bros. päätti helmikuussa 2020, että kyseinen versio tullaan sittenkin julkaisemaan. Seuraavan toukokuun aikana sen ilmoitettiin julkaistavan HBO Maxiin nimellä *Zack Snyder’s Justice League*. Visuaalisten efektien, sävellysten ja leikkaustyön viimeisteleminen maksoi 70 miljoonaa dollaria.

*Zack Snyder’s Justice League* julkaistiin Yhdysvalloissa HBO Maxiin ja Suomessa HBO Nordiciin 18. maaliskuuta 2021.

Tarina
------

Elokuva juoni jakautuu kuuteen osaan ja yhteen epilogiin:

* 1. Älä laske sen varaan, Batman (engl. *Don't Count on It, Batman*)
* 2. Sankarien aika (engl. *The Age of Heroes*)
* 3. Rakas äiti, rakas poika (engl. *Beloved Mother, Beloved Son*)
* 4. Muuntokone (engl. *Change Machine*)
* 5. Kuninkaan hevoset (engl. *All the King's Horses*)
* 6. Jotain synkempää (engl. *Something Darker*)
* Epilogi: Isä kahteen kertaan (engl. *A Father Twice Over*)

### Juoni

Tuhansia vuosia sitten planeetta Apokolipsin hallitsija Darkseid ja hänen mystikkonsa sekä armeijansa parademoneita hyökkäsivät Maahan etsiessään maailmankaikkeuden äärimmäistä asetta: Antielämäyhtälöä. He yrittivät myös muuttaa Maan samanlaiseksi kuin Apokolips "Yhtenäisyydellä", jonka voi saavuttaa yhdistämällä toisiinsa kolme emolaatikoiksi kutsuttua kuutionmuotoista laitetta. Amatsonit, atlantislaiset, ihmiset, Vihreät Lyhdyt ja Olympolaiset jumalat kuitenkin torjuivat hyökkäyksen, minkä jälkeen amatsonit, atlantislaiset sekä ihmiset ottivat kukin yhden emolaatikon ja kätkivät ne.

Nykyhetkessä maailma suree yhä Teräsmiehen kuolemaa, jonka vaikutuksesta emolaatikoiden voima on jälleen aktivoitunut. Darkseidin karkotettu sotilaskomentaja Steppenwolf katsoo tilaisuutensa saada takaisin kunniansa mestarinsa silmissä. Steppenwolf teleporttautuu ensin parademonien kanssa ukkosputkella Themysciraan ja varastaa siellä olevan emolaatikon, minkä jälkeen amatsonikuningatar Hippolyta varoittaa tytärtään Diana Princea alkaneesta hyökkäyksestä. Bruce Wayne etsii edelleen metaihmisiä kootakseen heistä ryhmän uhan torjumiseksi ja yrittää värvätä "Vesimiehenä" tunnetun puoliatlantislaisen Arthur Curryn sekä yli-inhimillisen nopeuden omaavan Barry Allenin, kun taas Diana yrittää värvätä kyborgiksi muutetun Victor Stonen. Arthur ja Victor kieltäytyvät liittymästä, mutta Barry suostuu liittymään. Victor muuttaa mielensä, kun parademonit kidnappaavat hänen isänsä Silas Stonen ja joukon muita S.T.A.R. Labsin tiedemiehiä löytääkseen ihmisten kätkemän emolaatikon.

Steppenwolf hyökkää Atlantikseen ja onnistuu saamaan sieltä toisen emolaatikon, Arthurin lähtiessä hänen peräänsä. Gotham Cityn poliisipäällikkö James Gordon kertoo ryhmälle parademonien tekemistä sieppauksista ja että niiden oli havaittu liikkuvan maanalaisissa tunneleissa. He päättelevät Steppenwolfin piileskelevän hylätyissä tunneleissa Stryker’s Islandilla. Bruce, Diana, Barry ja Victor onnistuvat pelastamaan kidnapatut tiedemiehet, mutta Steppenwolf on liian voimakas vastustaja. Tunneleihin alkaa tulvia vettä, mutta Atlantiksen hyökkäyksen jälkeen mielensä muuttanut Arthur pelastaa heidät ja liittyy ryhmään. Paettuaan Steppenwolf saa emolaatikoiden avulla selville, että Antielämäyhtälö on Maassa, ja kertoo tästä Darkseidin neuvonantajalle DeSaadille. Darkseid henkilökohtaisesti lupaa Steppenwolfin saavan kunniansa takaisin, jos onnistuu Maan valloittamisessa. Victor noutaa viimeisen emolaatikon äitinsä haudalta, jonne oli piilottanut sen. Juuri emolaatikko oli tehnyt Victorista kyborgin ja hän tietää kaiken sen historiasta, ja että se kykenee imemään lämpöä sekä muuntamaan ainetta tai elämää tuhoamalla sitä tai herättämällä henkiin. Bruce päättää käyttää emolaatikon voimaa herättääkseen Teräsmiehen henkiin, jotta heistä olisi vastusta Steppenwolfille.

Ryhmä kaivaa Teräsmiehen ruumiin ylös haudastaan, murtautuu kryptonilaisaluksen jäänteille, asettaa ruumiin genesis-kammion vesiin, ja aktivoi emolaatikon Barryn voimilla herättääkseen Teräsmiehen jälleen henkiin. Teräsmies kärsii kuitenkin osittaisesta muistinmenetyksestä ja hyökkää ryhmän kimppuun, kun Victor vahingossa ampuu häntä. Viime hetkellä Lois Lane näkee tapahtumat ja saapuu paikalle. Loisin näkeminen saa Teräsmiehen rauhoittumaan ja hän lähtee tämän mukana Smallvilleen saadakseen takaisin loputkin muistonsa. Teräsmies vierailee myöhemmin kryptonialuksen jäänteillä ja pukeutuu uuteen mustaan kryptonilaispukuun. Sillä välin Silas noutaa emolaatikon takaisin käsiinsä, mutta Steppenwolf löytää hänet. Ennen kuin Steppenwolf ehtii viedä emolaatikon, Silas uhraa itsensä käyttääkseen lämpösädettä kuumentamaan emolaatikon ydinreaktoriakin kuumemmaksi, jotta ryhmä voisi satelliittien lämpökuvajärjestelmillä paikantaa sen sijainnin. Viisikko paikantaa emolaatikon Pozharnovin kylään, Venäjälle, jossa Steppenwolf aloittaa Yhtenäisyyden. Ryhmä taistelee parademoneita vastaan ja Victor yrittää Steppenwolfin estoista huolimatta erottaa emolaatikot toisistaan. Teräsmies saapuu heidän avukseen, mutta laatikot ehtivät synkronoitua ja aiheuttaa suuren räjähdyksen. Barry käyttää nopeusvoimaa kääntääkseen aikaa taaksepäin, ja auttaa Victoria ja Teräsmiestä erottamaan ja tuhoamaan emolaatikot. Arthur lävistää Steppenwolfin selän atraimellaan ja Diana katkaisee Steppenwolfin kaulan. Teräsmiehen lähetettyä Steppenwolfin ruumiin ukkosputken läpi takaisin Apokolipsiin, Darkseid käskee DeSaadia valmistelemaan armeijaa tehdäkseen myöhemmin uuden hyökkäyksen Maahan Antielämäyhtälön saamiseksi.

Taistelun jälkeen Victor kuuntelee loppuun isänsä aiemmin nauhoittaman viestin ja päättää käyttää voimiaan auttaakseen muita. Arthur päättää lähteä Amnesty Bayhyn käymään isänsä luona. Bruce päättää jälleenrakentaa Waynen kartanon tehdäkseen siitä ryhmän päämajan ja varautua mahdollisiin uusiin jäseniin. Barry tekee vaikutuksen isäänsä saamalla työpaikan Central Cityn poliisivoimien rikoslaboratoriosta. Teräsmies palaa entiseen elämäänsä Clark Kentinä, ja Bruce auttaa Clarkin adoptioäitiä, Martha Kentiä, selviämään maatilansa veloista. Diana alkaa toimia "Ihmenaisena" julkisesti. Lex Luthor pakenee Arkhamin mielisairaalasta ja kutsuu huvijahdilleen palkkamurhaaja Slade Wilsonin, jolle hän kertoo Bruce Waynen olevan Batman. Bruce näkee uuden post-apokalyptisen painajaisen, jossa Darkseid on valloittanut Maan, tappanut Dianan, Arthurin, Loisin ja Harley Quinnin, sekä aivopessyt Teräsmiehen Antielämäyhtälöllä. Painajaisessa Batman, Victor, Barry, Mera, Wilson ja Jokeri yhä vastustavat Darkseidia. Herättyään Bruce saa vieraakseen Metsästäjän Marsista, joka oli aiemmin vieraillut Loisin luona Marthaksi naamioituneena. Hän kiittää Brucea ryhmän perustamisesta ja varoittaa Darkseidin tulevasta hyökkäyksestä.

Näyttelijät
-----------

|  |  |  |
| --- | --- | --- |
|  Ben Affleck  | … |  Bruce Wayne / Batman
  |
|  Henry Cavill  | … |  Kal-El / Clark Kent / Teräsmies
  |
|  Amy Adams  | … |  Lois Lane
  |
|  Gal Gadot  | … |  Diana Prince / Ihmenainen
  |
|  Ray Fisher  | … |  Victor Stone / Kyborgi
  |
|  Jason Momoa  | … |  Arthur Curry / Vesimies
  |
|  Ezra Miller  | … |  Barry Allen / Salama
  |
|  Willem Dafoe  | … |  Nuidis Vulko
  |
|  Jesse Eisenberg  | … |  Lex Luthor
  |
|  Jeremy Irons  | … |  Alfred Pennyworth
  |
|  Diane Lane  | … |  Martha Kent
  |
|  Connie Nielsen  | … |  Hippolyta
  |
|  J. K. Simmons  | … |  James Gordon
  |
|  Ciarán Hinds  | … |  Steppenwolf (ääni ja liikkeenkaappaus)
  |
|  Ryan Zheng  | … |  Ryan Choi
  |
|  Amber Heard  | … |  Mera
  |
|  Joe Morton  | … |  Silas Stone
  |
|  Lisa Loven Kongsli  | … |  Menalippe
  |
|  David Thewlis  | … |  Ares
  |
|  Marc McClure  | … |  konstaapeli Jerry
  |
|  Michael McElhatton  | … |  terroristi
  |
|  Doutzen Kroes  | … |  Venelia
  |
|  Samantha Jo  | … |  Euboea
  |
|  Peter Guinness  | … |  DeSaad (ääni ja liikkeenkaappaus)
  |
|  Sergi Constance  | … |  Zeus
  |
|  Aurore Lauzeral  | … |  Artemis
  |
|  Julian Lewis Jones  | … |  Atlan
  |
|  Ray Porter  | … |  Darkseid (ääni ja liikkeenkaappaus)
  |
|  Francis Magee  | … |  ihmisten kuningas
  |
|  Kiersey Clemons  | … |  Iris West
  |
|  Karen Bryson  | … |  Elinore Stone
  |
|  Harry Lennix  | … |  J'onn J'onzz / Calvin Swanwick / Metsästäjä 
Marsista
  |
|  Carla Cugino  | … |  Kelor (ääni)
  |
|  Russell Crowe  | … |  Jor-El (arkistosta otettu ääni)
  |
|  Jared Leto  | … |  Jokeri
  |
|  Robin Wright  | … |  Antiope
  |
|  Billy Crudup  | … |  Henry Allen (cameo)
  |
|  Kevin Costner  | … |  Jonathan Kent (cameo; arkistosta otettu ääni)
  |
|  Joe Manganiello  | … |  Slade Wilson / Deathstroke (cameo)
  |

Tulevaisuus
-----------

*Zack Snyder’s Justice League* -projekti herätti kysymyksen siitä, aikooko Snyder palata ohjaamaan aiemmin perutun *Justice League Part 2* -elokuvan, jonka ensi-iltaa kaavailtiin alun perin kesälle 2019. Hän kuitenkin ilmaisi olevansa skeptinen jatko-osahankkeen toteutumisesta ja kutsui itseään kiireiseksi. Tammikuussa 2021 Snyder viittasi Snyder Cut -tuotantoon sanoessaan työskentelevänsä "jo useamman vuoden vanhan elokuvan parissa elokuvasarjassa, joka on sittemmin rakentunut eri suuntaan ja alkanut tehdä omaa juttuaan". Minkäänlaisia suunnitelmia Snyderin paluuseen ei tehty. Vuonna 2023 paljastettiin DC Extended Universen päättyvän *Aquaman and the Lost Kingdom* -elokuvaan, ja DC Studiosin toiseksi toimitusjohtajaksi nimetty James Gunn julkisti uuden DC Universen, johon kuuluu muun muassa uusia näyttelijöitä ja käsikirjoittajia.

Vastaanotto
-----------

| Sivusto | Arvio | Arvosana |
| --- | --- | --- |
| Metacritic | metascore | 54  |
| Rotten Tomatoes | tomatometer | 72%  |

Huomioita
---------

1. ↑  *Justice Leaguen* teatteriversion tuottaminen maksoi noin 300 miljoonaa dollaria. Tämä osio sisältää vain Zack Snyderin version viimeistelemiseen tarvittavan rahasumman, minkä WarnerMedian puheenjohtaja Bob Greenblatt on arvioinut olevan enemmän kuin raportoidut 20–30 miljoonaa dollaria. Kun versioon päätettiin kuvata kokonaan uusia kohtauksia, summa nousi 70 miljoonaan.
2. ↑  Kuvailtu elokuvassa *Batman v Superman: Dawn of Justice* (2016).
3. ↑  Samanlainen kuin se, jonka hän näki elokuvassa *Batman v Superman: Dawn of Justice*.

Lähteet
-------

1. ↑  'Justice League': Warner Bros. CEO Reportedly Mandated a Runtime Under 2 Hours *Collider*.  6.11.2017.  Arkistoitu. Viitattu 24.8.2020. (englanniksi)
2. ↑  Kit, Borys: "It Will Be an Entirely New Thing": Zack Snyder's $20M-Plus 'Justice League' Cut Plans Revealed *The Hollywood Reporter*.  20.5.2020.  Arkistoitu. Viitattu 24.8.2020. (englanniksi)
3. ↑  Pearson, Ben: The Snyder Cut Will Be a "Radical Rethinking" of 'Justice League', Costing Considerably More Than $30 Million to Finish */Film*.  26.5.2020.  Arkistoitu.  (englanniksi)
4. ↑  Gonzalez, Umberto & Lincoln, Ross A.: 'Justice League': Snyder Cut to Include Footage From a Week of Additional Shooting *The Wrap*.  23.9.2020.  Arkistoitu. Viitattu 18.1.2021. (englanniksi)
5. ↑  Bonomolo, Cameron: Zack Snyder's Justice League Premieres on HBO Max in March 2021 *ComicBook.com*.  17.12.2020. Viitattu 17.12.2020. (englanniksi)
6. ↑  Topelius, Taneli: Korona voitti Wonder Womanin: odotettua jatko-osaa ei nähdä Suomen valko­kankailla – suora­toistossa jo maaliskuussa *Ilta-Sanomat*.  22.2.2021. Viitattu 25.2.2021.
7. ↑  Hood, Cooper: What About Justice League Part 2? *Screen Rant*.  21.5.2020. Viitattu 13.1.2021.
8. 1 2  Hemmert, Kylie: Zack Snyder Reveals There Are No Plans for a Justice League Sequel *Coming Soon*.  4.1.2021. Viitattu 13.1.2021.
9. ↑  Barfield, Charles: Zack Snyder Has No Plans For ‘Justice League’ Sequel After Snyder Cut Release: "Frankly, I’m Cool" *The Playlist*.  17.11.2020. Viitattu 13.1.2021.
10. ↑  Chauhan, Gaurang: Zack Snyder says he has 'no plan' to return to DCEU after the release of the Snyder Cut of Justice League *Zoom TV*.  6.1.2021. Viitattu 13.1.2021.
11. ↑  Siegel, Tatiana: Secret Meetings, Tequila and Black Adam vs. Superman: How Dwayne Johnson’s Bid for DC Power Flamed Out *Variety*.  4.1.2023. Viitattu 6.2.2023. (englanniksi)
12. ↑
13. ↑

Aiheesta muualla
----------------

* *Zack Snyder’s Justice League* Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  Linkkejä tähän liittyviin artikkeleihin |
| --- |
|  |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Oikeuden Puolustajat |
| --- |
|  |
| 
* Gardner Fox

 |
|  |
| Hahmot | 

|  |  |
| --- | --- |
| Perustajajäsenet | 
* Teräsmies
* Batman
* Ihmenainen
* Vihreä Lyhty (Hal Jordan)
* Salama (Barry Allen)
* Vesimies
* Metsästäjä Marsista (ennen *Flashpointia*)
* Kyborgi (The New 52)

 |
|  |
| Viholliset | 
* Amazo
* Amos Fortune
* Anti-Monitor
* Asmodel
* Avain
* Brainiac
* Darkseid
* Despero
* Doctor Destiny
* Doctor Light
* Eclipso
* Felix Faust
* Herrasmiesaave
* Kanjar Ro
* Lex Luthor
* Magog
* Mokkasiinikäärme
* Morgaine le Fey
* Neron
* Starro
* Tuomiopäivä
* Vandal Savage

 |

 |
|  |
| Animaatiot | 

|  |  |
| --- | --- |
| Elokuvat | 
* *Oikeuden Puolustajat: Uusi rintama* (2008)
* *Justice League: Crisis on Two Earths* (2010)
* *Justice League: Doom* (2012)
* *Justice League: The Flashpoint Paradox* (2013)
* *Justice League: War* (2014)
* *Justice League: Throne of Atlantis* (2014)
* *Justice League: Gods and Monsters* (2015)
* *Justice League vs. Teen Titans* (2016)
* *Justice League Dark* (2017)
* *Justice League vs. the Fatal Five (2019)*
* *Justice League Dark: Apokolips War* (2020)
* *Justice League: Warworld* (2023)
* *Justice League: Crisis on Infinite Earths – Part One* (2024)

 |
|  |
| Sarjat | 
* *Superystävät* (1973–1974)
* *The All-New Super Friends Hour* (1977–1978)
* *Superystävät* (1978)
* *The World’s Greatest Super Friends* (1979–1980)
* *Superystävät* (1980–1981)
* *Super Friends: The Legendary Super Powers Show* (1984)
* *The Super Powers Team: Galactic Guardians* (1985)
* *Justice League* (2001–2004)
* *Justice League Unlimited* (2004–2006)
* *Justice League Action* (2016–2018)

 |

 |
|  |
| Elokuvat | 
* *Justice League*
	+ *Zack Snyder’s Justice League*

 |
|  |
| TV-spesiaalit | 
* *Legends of the Superheroes*
* *Justice League of America*

 |
|  |
| Videopelit | 
* *Justice League Task Force*
* *Justice League: Injustice for All*
* *Justice League: Chronicles*
* *Justice League Heroes*
* *Justice League Heroes: The Flash*

 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
DC Extended Universe |
| --- |
|  |
| Elokuvat | 
* *Man of Steel* (2013)
* *Batman v Superman: Dawn of Justice* (2016)
* *Suicide Squad* (2016)
* *Wonder Woman* (2017)
* *Justice League* (2017)
* *Aquaman* (2018)
* *Shazam!* (2019)
* *Birds of Prey* (2020)
* *Wonder Woman 1984* (2020)
* *Zack Snyder’s Justice League* (2021)
* *The Suicide Squad: Suicide Mission* (2021)
* *Black Adam* (2022)
* *Shazam! Fury of the Gods* (2023)
* *The Flash* (2023)
* *Blue Beetle* (2023)
* *Aquaman and the Lost Kingdom* (2023)
* *Batgirl* (peruttu)

 |
|  |
| Televisiosarjat | 
* *Peacemaker* (2022–)

 |
|  |
| Katso myös | Näyttelijät |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
DC Comicsin näytellyt elokuvat |
| --- |
|  |
| Yksittäiset elokuvat | 
* *Supertyttö*
* *Steel*
* *Matkalla Perditioniin*
* *Herrasmiesliiga*
* *Catwoman*
* *Constantine*
* *A History of Violence*
* *V niin kuin verikosto*
* *Watchmen*
* *The Losers*
* *Jonan Hex*
* *Green Lantern*
* *Batman v Superman: Dawn of Justice*
* *Justice League*
	+ *Zack Snyder’s Justice League*
* *Birds of Prey*
* *Black Adam*
* *The Flash*
* *Blue Beetle*

 |
|  |
| Elokuvasarjat | 

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Batman | 

|  |  |
| --- | --- |
| 1966 | *Batman* |
|  |
| 1988–1997 | 
* *Batman*
* *Batman – paluu*
* *Batman Forever*
* *Batman & Robin*

 |
|  |
| 2005–2012 | 
* *Batman Begins*
* *Yön ritari*
* *Yön ritarin paluu*

 |
|  |
| 2022– | 
* *The Batman*
* *Part II*

 |

 |
|  |
| Ihmenainen | 
* *Wonder Woman*
* *Wonder Woman 1984*

 |
|  |
| Jokeri | 
* *Joker*
* *Folie à Deux*

 |
|  |
| Red | 
* *Red*
* *Red 2*

 |
|  |
| Rämeen olento | 
* *Swamp Thing – mies suolta*
* *The Return of Swamp Thing*

 |
|  |
| Shazam | 
* *Shazam!*
* *Fury of the Gods*

 |
|  |
| Suicide Squad | 
* *Suicide Squad*
* *The Suicide Squad*

 |
|  |
| Teräsmies | 

|  |  |
| --- | --- |
| 1951 | 
* *Superman and the Mole Men*
* *Stamp Day for Superman*

 |
|  |
| 1978–2006 | 
* *Teräsmies*
* *Teräsmies II*
* *Teräsmies III*
* *Teräsmies ja uhka auringosta*
* *Superman Returns*

 |
|  |
| 2013 | *Man of Steel* |
|  |
| 2025 | *Superman* |

 |
|  |
| Vesimies | 
* *Aquaman*
* *The Lost Kingdom*

 |

 |
|  |
| Katso myös | 
* DC Extended Universe (näyttelijät)
* DC Universe

 |

 |

|  |  |  |  |
| --- | --- | --- | --- |
| 

| * n
* k
* m
Zack Snyderin ohjaamat elokuvat |
| --- |
|  |
| 
* *Kuolleiden aamunkoitto* (2004)
* *300* (2007)
* *Watchmen* (2009)
* *Legenda suojelijoista* (2010)
* *Sucker Punch* (2011)
* *Man of Steel* (2013)
* *Batman v Superman: Dawn of Justice* (2016)
* *Justice League* (2017)
	+ *Zack Snyder’s Justice League* (2021)
* *Army of the Dead* (2021)

 |

 |

 |

 |